CELEX: 62017TN0727
Language: mt
Date: 2017-10-26 00:00:00
Title: Kawża T-727/17: Rikors ippreżentat fis-26 ta’ Ottubru 2017 – PP et vs SEAE

22.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 22/45
            
         Rikors ippreżentat fis-26 ta’ Ottubru 2017 – PP et vs SEAE
   (Kawża T-727/17)
   (2018/C 022/61)
   Lingwa tal-kawża: il-Franċiż
   
      Partijiet
   
   
      Rikorrenti: PP, PQ u UQ (rappreżentant: N. de Montigny, avukat)
   
      Konvenut: Is-Servizz Ewropew għall-Azzjoni Esterna
   
      Talbiet
   
   
               —
            
            
               tiddikkjara u tiddeċiedi,
               
                           —
                        
                        
                           l-iskedi ta’ kalkolu tat-3 ta’ Frar, tas-6 ta’ Fraru tal-20 ta’ Marzutar-rikorrenti li ntbagħtulhom bil-posta mir-riżorsi umani tas-SEAE kif ukoll, sa fejn ikun meħtieġ, l-iskeda tas-salarju li permezz tagħhom ingħatatilhom l-allowance tal-edukazzjoni għal uliedhom;
                        
                     
                           —
                        
                        
                           u, fl-aħħar nett, sa fejn ikun neċessarju, id-deċiżjoni tal-Awtorità tal-Ħatra f’foma ta’ ittra tal-15 ta’ Diċembru 2016 li tinformahom:
                           
                                       —
                                    
                                    
                                       li t-talba għal rimbors tal-ispejjeż għall-edukazzjoni lil hinn mil-limitu għall-allowance għall-edukazzjoni tat-tip B għas-sena skolastika 2016/2017 ġiet aċċettata, u
                                    
                                 
                                       —
                                    
                                    
                                       li kull ammont li jmur lil hinn mil-limitu ma jista’ fl-ebda każ jaqbeż EUR 9 704,16;
                                    
                                 
                     
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv, ibbażat fuq eċċezzjoni ta’ illegalità sa fejn id-deċiżjoni meħuda mill-konvenut li jillimita l-ammont tar-rimbors tal-ispejjeż għall-iskola lil hinn mil-limitu statutorju, ikkuntestat f’dan il-każ, kif ukoll in-nota tal-15 ta’ April 2016 li huwa jibbaża ruħu fuqha u l-Linji Gwida jiksru r-Regolamenti tal-Persunal tal-Unjoni Ewropea u l-Anness X tagħhom.
            
         
               2.
            
            
               It-tieni motiv, ibbażat fuq l-illegalità tad-deċiżjoni individwali għall-ilmenti segwenti:
               
                           —
                        
                        
                           il-ksur tal-prinċipji ta’ previdenza, ta’ aspettattivi leġittimi u ta’ ċertezza legali u l-ksur tal-prinċipju ta’ amministrazzjoni tajba kif ukoll tad-drittijiet miksuba tagħhom;
                        
                     
                           —
                        
                        
                           il-ksur tad-dritt għall-familja u tad-dritt għall-edukazzjoni;
                        
                     
                           —
                        
                        
                           il-ksur tal-prinċipji ta’ ugwaljanza fit-trattament u ta’ nondiskriminazzjoni;
                        
                     
                           —
                        
                        
                           l-assenza ta’ bbilanċjar tal-interessi u tal-osservanza tal-prinċipju ta’ proporzjonalità tal-miżura adottata.